ru ky hu cs tt ky ky ky ky ky ky ky ky ky ky ky ky ky ky ky ky ky ru krc ky ky ru kk ky ky ru tt ky kk ky tk ky sah ky ky tt ky ky tt sah ru mn ky ky ky ru ky ru ky ky ky ky ru kk ru
"Алиби", 02.09.08 - 16-бет: •
"Ачык саясат" гезитинин башкы редактору
Күркүрөгөн күз айынын биринчи күнү дүйнөгө келип, мына алтымыштын ашуусун көздөй өрдөп баратасыз. Чындык үчүн чыркыраган, адилеттик үчүн аянбаган аракетиңизди журт билип, баалап келет.
Мүнөзүңүз жумшак, пейилиңиз кенен. Уул урматын, кыз зыйнатын көрүп, эмнеси болсо да, элиңиз жана биз менен бирге, эсен болуңуз. Туулган күнүңүз менен! Кубанычыңызды бөлүшүп, чыгармачылык ийгилик, бекем ден соолук каалайбыз.
Ак таңдай, жез таңдайлар таанылды
Кыргыз эли "Өнөр алды-кызыл тил", "Өнөрлүү өлбөйт"-деп Рух казынасын нечен түрлүү өнөр менен толтуруп, бардыгынан бийик койгон. Мына ошол өнөр казынасынын эң төрүнөн орун алган ары кереметтүү, ары нускалуу өнөрлөрдүн бири-төкмө акындык.
Кыргыздар абалтан эле акынды элдик деп түшүнүп , "Элчи менен ырчыга өлүм жок" деген пикирде болгон. Төкмө акындар жалпы элди жакшылыкка үндөп, эл кыдырып, жер кыдырып, көргөн билгенин ырга салып, ыргак менен куюлуштуруп ырдаган. Кыргыз элинин басып өткөн улуу тарых жолун, рухун, маданиятын, каада-салтын, үрп-адатын төкмө акындардын оозеки сакталган эмгегисиз элестетүү мүмкүн эмес.
Ал ар кайсы убакта, кандай көрүнүш болбосун, төкмөлөр көркөм ыргак менен турган жерден комуздун коштоосунда үн кошуп ыр менен айтып берет. Демек, токтоосуз бир заматта төрт кызмат аткарып, азыркы тил менен айтканда;акын да өзү, обончу да өзү, коштоочу да өзү, аткаруучу да өзү болуп, касиеттүү илхамдын күчү менен сени сыйкырлайт.
29-30- августа Токтогул Сатылганов атындагы улуттук филармонияда Эгемендүүлүк күнүнө карата Кыргызстандын Президентинин эл аралык байгеси үчүн кыргыз-казак акындарынын айтыш сынагы болуп өттү.Кыргыздын отуз акынынын ичинен тогузу кызыл тилдүү күлүктөрүнүн таймашына тандалган. Бул сынакка жалпысынан казак менен кыргыздын 11 акыны ат салышты. Калыстар тобунун төрөгасы Кыргыз Түрк Манас университетинин ректору С.Кайыпов болуп, ал эми калыстар тобунун курамын: Ш.Дүйшеев, Б.Жакиев, Т.Касымбеков, О.Сооронов, Д.Сарыгулов, С.Касманбетов, Т.Казаков өңдүү чыгармачыл инсандарыбыз түздү.
Бул эл аралык сынак башка жылдардагы сынактарга салыштырмалуу абдан калыс бааланды. Төкмө акындар комузун таңшыта чертип, аргендей үнүн созуп, чоң чеберчилик менен "Капилеттен сөз таап, караңыдан көз таап" биринен-бири калышпай атаандашып, сынактын жүрүшүн абдан кызытышты. Сынак эки күнгө созулуп, 30-август күнү кечки саат 9дарда калыстар курамынын чечими менен жеңүүчүлөр табылып, байгелер өз ээлерин тапты.Жылдагыдан айрымачылыгы быйыл кош байге сайылды. Баш байгеге 100 миң сом, биринчи орунга 50 миң сом, экинчи орунга 30миң сом, үчүнчү орунга 20 миң сом акчалай сыйлык берилди.
Бул байгелер президенттик фонду тарабынан каржыланды. Ал эми "Айтыш" коомдук фонду тарабынан Эстебес Турсуналиев атындагы диплом жана 20 миң сом акчалай сыйлык ыйгарылды.
Казак акындарынан баш байгени Үрстөм Кайыртай уулу алды.
Ал эми биринчи орунду Канышай Раисова, экинчи орунду Асылан Гафуров, үчүнчү орунду Серик Камиев аттуу төкмө акындар ээлешти.
Кыргыз акындарынан Грант приге Майрам Керим кызы татыктуу болду.Биринчи орунду Аалы Туткучов, экинчи орунду АзаматТаалай, үчүнчү орунду Жеңишбек Токтобеков өңдүү таланты ташкындаган төкмө акындарыбыз ээлешкени- эл кубаттосуна ээ болду.
Барктап келген, орозону кадырлай.
Бар бол анда, бир ай теңир сыноосу,
"Орозо"-бул, оңой эмес, талаа да,
Оттой бербе, оюң менен санааңда.
Шек келтирип, теңир, алла
Калып жүрбө, жаман жорук,
"Орозо"-бул, оюн эмес жашынган,
Боктоп сөгүү, дагы эмнеге
Теңир өзү тейлеп коет көрүнөт,
Кара өзгөйдү , обу жокту ашынган.
Тээ илгерки ата салттын-каадасын,
Оңдуу ойлой жүрсө экен дегеним.
Алла Таллаам бизге берген теңчилик,
Пенде жоктур, катасы жок,
Дагы эле мен, пенделерге кааларым,
Пенделерден кетпесе дейм чекилик.
Сыноо бир ай, кудай кыдыр колдосун,
Өкүм сүрүп бейпилчилик, токчулук,